U staroegipatskom svetu
sve se vrtelo oko ovih devet bogova.
Ideja o Savetu od devet bogova
sve ponavlja uvek iznova kroz istoriju.
Sasvim je moguće da postoji grupa
koja nadzire planetu Zemlju.
Kakav je njihov plan?
Da li je dobronameran, ili postoji drugi plan da bi nas kontrolisali?
Možda nikada nećemo saznati njihov konačan cilj,
ali trebali bismo da budemo vrlo, vrlo pažljivi,
jer ako oni ne vole izazove ljudi,
pa, onda nam se loše piše.
Od praskozorja civilizacije,
ljudski rod je zahvaljivao za svoje početke bogovima
i drugim posetiocima sa zvezda.
Šta ako je to tačno?
Da li su vanzemaljska bića
zaista pomogla u oblikovanju naše istorije?
I ako je tako, da li je naša planeta
i dalje pod budnim okom onih,
koje ljudi nazivaju jednostavno
kao „Tajanstvenih devetoro“?
# Drevni vanzemaljci 11x08 # Tajanstvenih devetoro Datum originalnog emitovanja: 8. jul 2016.
30. decembar 2013.
Tokom emitovanja vesti na međunarodnoj televiziji,
bivši kanadski Ministar državne odbrane, Pol Helijer,
daje zaprepašćujuću izjavu.
On tvrdi da poseduje saznanja
da vanzemaljci posećuju Zemlju.
Zašto kažete da su NLO-i
isto toliko stvarni kao i avioni koji lete iznad naših glava?
Pa, zato što znam da jesu.
Oni posećuju ovu planetu hiljadama godina.
Postoji nešto što bismo nazvali „savez“
ovih ljudi, i imaju pravila.
Intervju je izazvao šok u medijima.
Gledaoci su se pitali zašto bi visoki zvaničnik
izjavio tako nešto.
Pol Helijer je istupio prvi put 2005,
ali tek januara 2014.
njegova priča postaje masovno gledana.
To mi je dalo odliku sumnjivog jer sam
prva osoba iz kabinetskog kruga od država grupe G8
koja je ikada kategorički izjavila, bez uzdržanosti,
NLO-i su stvarni, i vi morate da ih kao takve prihvatite.
To je teška oblast.
Ali sam shvatio da postoji savez
koji nas pažljivo motri i vodi računa o nama.
Da li u Helijerovoj priči ima istine?
Da li je moguće da postoji galaktički savez
vanzemaljaca koji nadgledaju Zemlju?
Ali ako je tako, koji su dokazi
za takve zapanjujuće tvrdnje?
Edžvud Arsenal,
Česapik Bej u Merilendu.
1952.
U okviru tajnog vladinog programa
nazvanog Projekat pingvin,
doktor medicine i psihijatar Andrija Puharić
oformljuje posebnu laboratoriju
gde se udružuju medijumi o vojno osoblje
da zajedno istraže
psihološke manipulacije
i halucinogene droge.
Možda jedan od najzanimljivijih
i kontroverznih aspekata
Puharićevog istraživanja je bilo kanalisanje,
koje je uključivalo uspostavljanje kontakta sa nematerijalnim bićima
korišćenjem psihe.
Veoma je važno da shvatimo
da je ovo bilo ozbiljno naučno pregnuće.
Nisu upotrebljavane ni sveće ni kandila niti išta slično.
Puharić je koristio Faradejev kavez,
sobu od bakra koja je bila posebno izolovana
u skladu sa standardima Mornarice SAD,
koja štiti od elektromagnetnih talasa srednjeg nivoa
i elektrostatičkih pražnjenja.
U ovom Faradejevom kavezu, osobe bi se opustile
i dozvolile da se probudi signal uma iznad materije.
Decembra 1952,
Puharić je pozvao indijskog mistika i doktora D. G. Vinoda,
na jednu od ovih seansi kanalisanja.
Za vreme eksperimenta, Vinod je ušao u duboki trans
i uspostavio kontakt sa grupom bića po imenu „Devetoro“.
Na samom početku,
oni su se samo predstavili
kao devet kosmičkih principa.
Pa, to je prilično krupno za početak,
pa ipak,
rekli su da su vanzemaljci.
Oni su bili sile iza scene.
Devetoro su rekli da su oni večno prisutni,
da posmatraju čovečanstvo
od samog početka.
I da su oni bogovi, vodiči,
a to je ono što je posebno zanimalo Puharića.
Ideja da ako su oni bogovi,
poseduju, naravno, mudrost,
i Puharić je želeo da zamoli za uputstva.
Devetoro su dali brojne, različite poruke uključujući
da su oni čuvari ljudske rase, čak i stvaraoci.
Puharić je upitao „Koje je tvoje ime?“
„Ko si ti?“
I to je bilo veliko otkrovenje
jer je biće reklo, „Ja sam Atum.“
Atum je bio veliki bog otac drevnog Egipta,
i uvodeći ne samo devet principa,
već devet velikih bogova ili Eneadu drevnog Egipta.
Da li je moguće da je Puharić zapravo ostvario kontakt
sa devet velikih bogova Egipta?
Da li je to možda dokaz dugovečnog saveza
vanzemaljaca koji nadziru stvari na Zemlji?
Ali, ako je tako, ko su ova bića?
Heliopolis u Kairu.
Poznat kao Sunčev grad,
ovo je jedna od najstarijih i najsvetijih lokacija
drevnog Egipta.
Iako većinom uništen,
postoji obelisk, koji označava mesto
gde je jednom stajao hram boga Sunca, Atuma.
Ovde su se drevni faraoni
povezivali sa Eneadom,
savetom devet bogova za koje se kaže da su doneli
čovečanstvu tehnologiju i znanje.
Prema egipatskim hijeroglifima,
konsultacije sa Eneadom
je bio glavni među faraonovim zadacima,
i važan za prosperitet nacije.
Heliopolis je bio Vatikan drevnog Egipta.
Ovde je bilo sedište, kormilo ako želite,...
rezidencija čuvene Eneade, devet bogova
koji su vladali sa nebesa, i vodili Egipat
s mesta na nebu.
Eneada započinje s bogom Atumom,
bogom Sunčevog diska;
bog Šu,
je bog vetra,
a boginja Tefnut,
je boginja vode;
bog Geb,
je bog zemlje,
a boginja Nut,
je boginja neba;
Isis,
je majka svih kraljeva;
bog Oziris,
je bog dobra;
bog Set,
je bog zla;
boginja Neftis,
je boginja smrti.
Sve u drevnom egipatskom svetu
se okretalo oko ovih devet bogova.
I tako, egipatski faraon
je morao da se konsultuje sa devet bogova, Eneadom,
u vezi svakog životnog aspekta da bi se uverio
da ispravno radi,
i svaki lokalni zvaničnik u drevnom Egiptu,
je imao puno poverenje da
sve što dolazi iz usta kralja
je božja reč
jer ju je on već čuo.
Faraon je bio specijalni
božanski poslanik;
i stoga, bogovi su mogli da govore
direktno kroz faraona.
Može se pretpostaviti
da je dozvola faraona da bogovi
govore kroz njega slična kanalisanju
koje se danas izvodi putem medijuma.
Devet bića s drugih svetova
koja govore kroz faraona?
Da li su savremene seanse kanalisanja sa Devetoro,
izvedene za vreme tajnih
vojnih eksperimenata 1950-ih,
kopiranje iskustava drevnih Egipćana?
Eneada su ustvari vanzemaljska bića
ovde da obavljaju i vode stvari ljudi.
Tekst na piramidi nam govori da je Atum došao sa Sirijusa.
Prilično je očaravajuće kada se razmisli o mogućnosti
da je Dr. Puharić bio jedan od dugog niza inicijata
koji su komunicirali sa Eneadom.
Vladari i predsednici,
kraljevi i kraljice kroz istoriju
su uvek govorili o savetovanju sa višim silama.
Da li možda ovi vanzemaljski
ili svedimenzionalni gospodari i danas postoje,
i vode vladare raznih država?
Da li je moguće da je Puharić
slučajno ostvario kontakt sa istim bićima
sa kojima su se savetovali faraoni drevnog Egipa?
I da li su to ti vanzemaljci
o kojima bivši kanadski Ministar odbrane, Pol Helijer,
govori?
Možda se dodatni dokazi mogu naći u brojnim svedočanstvima
širom planete o vanzemaljskom
Savetu Devetoro.
Ova vanzemaljska bića,
stalno se iznova pojavljuju u čovekovoj istoriji.
Ovo su bogovi koji su
duboko i fundamentalno uključeni
u živote ljudi.
_
Jugoistočna Azija.
Svake godine tokom devetog lunarnog meseca
kineskog kalendara,
hiljade Taoista iz celog regiona slave
2.000 godina star, tradicionalni festival
Devet carskih bogova.
Festival Devet carskih bogova je veoma, veoma značajan
festival u kineskim zajednicama Jugoistočne Azije...
...a centralno mesto u njemu
zauzima ritual sličan karnevalskom,
koji traje punih devet dana.
Smisao ovog, hm, festivala
je da prizove vrlo, vrlo moćnih Devetoro carskih bogova...
...jer ih vide
kako nastanjuju nebesa.
Taoisti veruju da je
devet Nebeskih gospodara prvobitno vladalo Kinom,
koja je čedo vrhovnog gospodara stvaranja.
Prema legendi,
Devet carskih bogova dolazi sa devet zvezda
koje za nas grade sazvežđe Velikog medveda
od kojih je sedam vidljivih
i dve koje su nevidljive.
Njihov zadatak je da kontrolišu svemir
i da održavaju red na Zemlji.
Postoji tipično devet duhovnih medijuma koji, hm,
ulaze u trans, i onda kanališu ove bogove...
da ih spuste dole
i da ih čine vrlo zadovoljnim i srećnim.
Razlog zbog čega je suštinski važno da oni budu srećni
je zato što oni vode
evidenciju svega što se dešava na Zemlji.
Oni kontrolišu ljudsku sudbinu.
Na kraju tih devet dana,
kada festival dostiže svoj vrhunac,
bogovi se konačno vraćaju na zvezde sa kojih su došli.
Začudo, ova ideja o devet bogova, ili vrhovnih gospodara,
koji bdiju nad Zemljom može se naći u kulturama
širom sveta.
Acteci iz Srednje Amerike
su bili poznati po obožavanju devet bogova
nazvanih Gospodari noći.
U skandinavskoj tradiciji, devet bogova preživljava Ragnarok, bitku protiv zla,
ili zemaljsko uništenje.
Prema budističkoj legendi, car Ašoka se savetovao
sa tajnim društvom nazvanim Devet nepoznatih ljudi
za koje se govorilo da poseduju znanje o univerzumu.
Drevni Etrurci Italije
takođe su verovali u devet bogova
koji se mogu ubediti da utiču na sudbinu čovečanstva.
I u grčkoj mitologiji, Zevs je predvodio savet devet bogova
stvorenih da nadziru čovečanstvo.
Po kanonu postoji oko 12 bogova Olimpa,
i njih vodi neka vrsta rukovodnog tela,
i tako, oni imaju savet.
U većini, tu se nalazi devet najznačajnijih bogova
a na vrhu je Zevs.
Ovo stvara- stvara strukturu moći na nebesima.
Oni se povremeno sastaju da bi odlučili
šta će se raditi sa čovečanstvom.
Zevs je stvorio Savet devetoro,
i to su Afrodita, Apolon, Atina, Demetra, Hefestus,
Hera, Hermes, Posejdon i sam Zevs.
I ovi bogovi su tako mogli da deluju uzajamno
sa ljudima, pretpostavljam da bi nas držali u skladu.
Ovi bogovi su duboko i suštinski uključeni
u živote ljudi, i bogovi povremeno
moraju da počiste stvari,
i tako, nekoliko puta po mitologiji
saznajemo da su bogovi odlučili,
kao što čitamo u Genezi,
da će oni očistiti istoriju
i jednostavno početi ponovo sa potpuno novom ljudskom rasom.
Da li je obična slučajnost
da toliko mnogo drevnih kultura,
razdvojenih hiljadama kilometara,
sve obožavaju grupu od devet bogova?
I da li je moguće
da su ova bića vanzemaljski posetioci,
a ne bogovi
kako veruju teoretičari o drevnim astronautima?
Posetioci koji deluju iza scene
i koja nas nadziru i dan danas?
Mene uvek pitaju o drevnim astronautima.
Zašto su otišli?
Kako to da više nisu ovde?
Lično, nikad nisam rekao da su otišli.
Mislim da su došli i da su ostali.
I tako se to upliće u celu ideju
da smo mi tekući projekat
vanzemaljske rase,
i da nas oni posmatraju--
da su nas posmatrali sa daljine.
Zato što, prema pričama o stvaranju,
mi smo njihovi potomci.
Stoga, ako savet postoji,
oni su tu da bi posmatrali svoje delo.
Ideja od savetu bogova,
posebno devet bogova,
javlja se iznova i iznova kroz istoriju.
Ljudi tvrde danas da su u kontaktu
sa božanskim savetom.
Kada obratimo pažnju na to, moramo da se zapitamo,
da li je moguće da je to ustvari ista grupa
vanzemaljskih bića
koja se pojavljuje stalno u ljudskoj istoriji?
I da zapravo, oni imaju dugoročni
plan za čovečanstvo.
Da li je moguće da su ovih devet bogova,
koje nalazimo u različitim kulturama širom planete,
ustvari ista bića?
I ako je tako, da li ovo daje verodostojnost
tvrdnjama da je sa njima ostvaren kontakt
za vreme vojnih eksperimenata sprovedenih 1950-ih?
Svuda širom sveta,
na izvanredan, među-kulturalan način
imamo Devetoro.
I kada je Puharić otpočeo s kanalisanjem,
Devetoro su opet iskrsnuli.
Slučajnost?
Ili je on pristupao nečemu
što je sa nama od početka vremena?
Da li ova predstava o vanzemaljskom savetu od devetoro,
koja se nalazi u toliko mnogo drevnih kultura,
obezbeđuje dokaz da zaista postoje vanzemaljski gospodari
koji upravljaju kursom čovečanstva?
Teoretičari o drevnim astronautima kažu „da“,
i tvrde da, neverovatno,
se mogu naći fizički dokazi o tome, ne na Zemlji,
već kružeći visoko iznad nje.
Sledi...
Ovo je nešto
što ima taman, aerodinamički,
tehnološki izgled.
Ovo je vanzemaljski satelit
koji nadgleda planetu Zemlju.
_
Decembar 1998.
Za vreme sklapanja Međunarodne svemirske stanice,
astronauti iz SAD-a uočavaju veliki, neidentifikovani objekat
kako orbitira oko Zemlje.
Fotografisali su tajanstveni objekat,
i objavili fotografije na NASA vebsajtu.
Kada stvarno pogledate
fotografije tog objekta,
vrlo je očigledno da je veštačkog porekla.
Ovo nije meteor.
Ovo nije komad stene.
Ovo je nešto
tamnog, aerodinamičkog, tehnološkog izgleda,
skoro kao neki od nevidljivih letelica koje mi izrađujemo,
s nekom vrstom savijenog nosa spreda, slično jastrebu.
Interesantno je
da su NASA zvaničnici brzo uklonili fotografije,
i tvrde da je objekat bio kosmički otpadak--
najverovatnije termo ćebe,
slučajno izbačeno sa svemirske stanice.
Ali neki nezavisni istraživači nisu u to uvereni,
i kažu da bi to mogao biti najsvežiji dokaz
satelita „Crni vitez“
koji je prvi put stigao na naslovne stranice
tri godine pre nego što je prvi satelit napravljen od strane čoveka
lansiran u orbitu.
Godine 1954, i San Francisko igzeminer
i Eviejšn vik džurnal
objavili su članke opisujući nešto što je ličilo na
veštačke satelite koji orbitiraju oko Zemlje.
To je zaista uzdrmalo mnogo ljudi,
jer iako je koncept satelita bio poznat,
niko na planeti nije ga lansirao.
Priča uzima zamah
sa čovekom po imenu major Donald Kejhou.
On je ranije bio starešina u vojsci SAD,
i napisao je nekoliko knjiga na temu NLO-a.
Jedna od stvari o kojoj Kejhou piše je,
navodno, kako mu je nekolicina vojnih lica reklo,
da vojska SAD-a
prati jedan ili dva nepoznata satelita
izuzetne veličine, u orbiti Zemlje.
Niko nije znao šta su oni.
Ovo je bilo mnogo pre Sputnjika,
prvog satelita koji su lansirali Rusi.
A to je dalo podsticaj ideji da je taj satelit bio vanzemaljski.
Ministarstvo odbrane SAD-a je,
kako kažu, angažovalo saradnika,
astronoma Klajda V. Tamboa, 1953,
da bi identifikovao ovaj čudan objekat.
Pa ipak, njegovi zaključci nikada nisu bili objavljeni.
Oslanjajući se na njegov odraz na radaru 1960-ih,
načunici su procenili da tajanstveni satelit
teži preko deset tona.
To je bilo ne samo nekoliko puta više
od bilo čega što su kosmički programi širom sveta
bili u mogućnosti da lansiraju,
već je izgledalo da se kreće
u veštačkoj orbiti,
obilazeći Zemlju od pola do pola.
Rečeno je da se Crni vitez nalazi u polarnoj orbiti,
što se radi kada se
želi da se pokrije celokupna planeta Zemlja
dok rotira ispod letelice.
Meteorološki sateliti, špijunski,
se obično postavljaju u ovu polarnu orbitu
s ciljem da se pokrije cela površina Zemlje.
Ovo povlači za sobom da to nije prirodan objekat.
Ono što je posebno zanimljivo u vezi ovog satelita
je da to nije jedan od naših.
Drugim rečima, pretpostavka je
da je ovo vanzemaljski satelit
koji možda nadzire planetu Zemlju
hiljadama godina.
1930-ih su radio amateri
tvrdili da su primali radio signale iz spoljašnjeg svemira.
I sam Nikola Tesla je tvrdio
da je primao radio signale sa Marsa.
I tako, možemo da se upitamo,
da li su radio amateri i čak i Nikola Tesla,
nekako primali signale
od ove vanzemaljske letelice, koja orbitira oko naše planete?
Jedan radio amater
je bio u stanju da dešifruje ovaj signal,
i napravi matričnu mrežu pojedinačnih tačaka
koje su ili bele ili crne.
Kada je pogledao ovu mrežu,
zaključio je da je to mapa
sazvežđa Epsilon Volar,
na mestu gde se nalazilo
pre 13.000 godina.
Da li je ovaj tajanstveni objekat
stvarno doleteo do Zemlje pre 13.000 godina?
I ako je tako, da li je postavljen u orbitu
od vanzemaljaca s ciljem da osmatraju Zemlju?
Teoretičari o drevnim astronautima kažu „da“
i kažu da se opisi vanzemaljskog satelita
mogu pronaći čak pre hiljada godina,
u jevrejskom tekstu poznatom kao „Varuhova apokalipsa“.
Varuhova apokalipsa
je jedna od najboljih priča o drevnim astronautima
koja postoji,
zato što opisuje
zapis očevica satelita
koji orbitira oko Zemlje.
Varuh opisuje
kako on opaža veličanstvenu pticu
koja posmatra događaje na planeti.
I s vremena na vreme ova ptica
je širila svoja krila
da bi prikupila snagu sunca.
I nakon leta unaokolo, ova ptica bi bila toliko iscrpljena
da bi uvukla svoja krila.
Ako pogledamo današnje satelite u svemiru,
tu važi ista priča.
Mi imamo solarne ćelije na krilima koja se izvlače,
i mogu po volji da se uvuku.
Šta ako je Varuh bio očevidac nečeg sličnog?
Sam Varuh je rekao
da je ovo „Zemljin čuvar“.
Da li je možda mitološka ptica
opisana u Varuhovoj apokalipsi
zapravo bio osmatrački satelit?
Da li bi ovo mogao biti dokaz da vanzemaljci
posmatraju Zemlju hiljadama godina,
kako govore neki teoretičari o drevnim astronautima?
I ako je tako, da li predstavljaju pretnju?
Možda se dopunski tragovi mogu naći
istraživanjem glasina o susretu sa vanzemaljcima...
u Beloj kući.
Želeo je da se sastane sa Predsednikom Ajzenhauerom.
Stoga su ga odveli u Ovalni kabinet.
Doveden je kod predsednika
i potpredsednika, koji su mu dali
VIP nivo na period od tri godine.
_
Vašington, 1957.
Savezni šerif i kapelan,
koji je imao najviši bezbednosni pristup u Pentagonu,
Dr. Frenk Strejndžes,
se upoznao sa vanzemaljskim bićem
po imenu Valijant Tor,
koji tajno sarađuje sa vladom SAD-a.
Strejndžes kasnije objavljuje
s šokantnim navodima
svoju revolucionarnu knjigu,
Stranac u Pentagonu.
Dr. Frenk Strejndžes govori da je
16. marta 1957,
Valijant Tor stigao izviđačkim brodom,
koji se spustio u Aleksandriji u Virdžiniji
na poljoprivredno imanje u 8 časova ujutru.
Policija je stigla prva na mesto događaja.
Razgovarali su sa njim.
On je želeo da se sastane sa Predsednikom Ajzenhauerom.
I tako, odveli su ga u Pentagon
gde se sreo sa Sekretarom za odbranu.
Čim je bilo odobreno,
doveli su ga u Ovalni kabinet da se sastane
sa Ajzenhauerom, Niksonom, i združenom komandom.
Strejndžesov zapis je bio podržan od Harlija Birda,
nećaka admirala Ričarda E. Birda,
koji je radio za Ministarstvo odbrane
od 1957. do 1963.
Bird je bio dodeljen projektu Plava knjiga,
tajnom, vojnom programu, koji je istraživao izveštaje o NLO-ima.
On je napisao predgovor Strejndžesovoj knjizi.
Bilo je sastanaka oči u oči
između zvaničnika SAD-a
i ljudi iz drugih zvezdanih sistema. Tačka.
Najbolji dokaz, koji mislim da postoji,
je slučaj Valijanta Tora
i njegove posete, hm, glavnom gradu SAD-a.
On je ostao u Sjedinjenim državama tri godine.
I učinio je tamo mnoštvo stvari.
Razgovarajući sa različitim ljudima
i raspravljajući o stanju stvari u Sjedinjenim državama
i u kosmosu.
Prema spisima,
Valijant Tor je bio poslat na Zemlju od strane Visokog saveta
da interveniše za račun intergalaktičke zajednice.
Oni su bili zabrinuti jer su naše nuklearne moći
postale međuzvezdani problem.
Priča je da je Valijant Tor bio u kontaktu
sa visokim članovima američke vlade
i vojske uključujući Združeni štab,
suštinski dajući prijateljsko upozorenje da, hej,
ako vi ne razoružate svoje nuklearno naoružanje,
i ako i Rusi to ne urade,
sve će se završiti u potpunom razaranju svih
i uništenju ljudske rase.
Tor nije bio neka vrsta siledžije.
On je želeo da ljudi sa Zemlje shvate
i sami preduzmu akcije,
pre nego da budu naterani na to.
Priča zapravo liči na scenario
filma snimljenog 1951,
Dan kada je Zemlja bila nepokretna.
Vrlo, vrlo sličan scenario.
Koliko god ove tvrdnje bile strane,
isplivale su fotografije Tora sa sastanaka sa vrhunskim zvaničnicima
i niko nije istupio da ih dovede u pitanje.
Čak i članovi familije predsednika Ajzenhauera,
uključujući njegovu praunuku Loru Ajzenhauer,
insistiraju na tome da je priča istinita.
Valijant Tor se navodno pojavio oko 1957,
i predstavljen je predsedniku i potpredsedniku,
koji su mu dali VIP položaj tokom tri godine.
Ajzenhauer je zaista želeo
da dozvoli da čovečanstvo sazna u vezi ovoga,
ali sekretar odbrane,
direktor CIA,
i Štab združenih snaga su bili protiv.
I iako je Ajzenhauer imao nameru da se sastane
sa Generalnom skupštinom Ujedinjenih nacija,
s ciljem da i njima predstavi priču, i ovo je bilo odbačeno.
Naposletku njegov zadatak,
koji je bio u ime saveza, nije zaživeo.
Njegova misije je bila prekinuta.
Nije ostvario ono zbog čega je došao,
zato što je doneta odluka--
ne od strane samog predsednika-- već su je doneli ljudi
kao što su sekretar odbrane i CIA.
I ovo je, mislim, tačka preokreta u istoriji
Sjedinjenih država i sveta.
Imali smo tada priliku da izmenimo svoje ponašanje,
i propustili smo je.
Prosto rečeno, uprskali smo.
Ono što je ovde interesantno
u smislu pravovremenosti Valijanta Tora je da li je to nešto
slično delu nekog većeg plana,
da li postoje ovi gospodari koji su negde tamo
iza scene i kontrolišu čovečanstvo.
Valijant Tor je tvrdio da ga je poslao
visoki savet da razgovara sa
vojnim vođama na Zemlji
i da ih upozori
na opasnosti nuklearnog naoružanja.
Moramo da se upitamo... da li je Valijant Tor
neka vrsta predstavnika ovog Saveta devetoro
koji nadgleda planetu Zemlju
o kome je govorio Puharić?
Da li je prihvatljivo da je vanzemaljski glasnik
ispred Saveta devetoro
zaista stupio u kontakt sa vladom Sjedinjenih država?
I ako je tako, da li je njegova misija suštinski neuspela?
Teoretičari o drevnim astronautima kažu
da je možda Tajanstvenih devetoro uspelo
da prosledi poruku čovečanstvu
putem drugih, prijemčivijih kanala.
Naučna fantastika
priprema ljude za završni susret.
Džin Rodenberi je seo
i mogao je da postavlja pitanja o
Savetu devetoro.
_
Osining u državi Nju Jork. 1958.
Nakon svog početnog kontakta sa Devetoro,
Dr. Andrija Puharić je osnovao
Zadužbinu okruglog stola na svom ličnom imanju.
Razni vidovnjaci i medijumi
pozvani su da kanališu
samozvana egipatska božanstva
za grupu uticajnih posmatrača.
Puharić je jednostavno nastavio
sa istraživanjem psihičkih moći.
Njegova ideja je od početka skoro sigurno bila,
da uključi, hm, značajna imena,
pokretače, pisce,
ljude koji bi mogli da osiguraju da poruka Devetoro
dospe do najvišeg sloja društva,
ali kome poveriti veliku tajnu.
Među učesnicima ovih sastanaka bio je Voren Mekaloh,
koji je bio među ranim pionirima kibernetike.
Još je bio Džon Dž. Hemond, koji je smatran učenikom
Nikole Tesle.
Henri A. Valas, sekretar za poljoprivredu i potpredsednik u trećem mandatu,
kod Predsednika Frenklina Delana Ruzvelta,
takođe je učestvovao na ovim sastancima.
Naposletku, činilo se da su duboko zainteresovani
za to kako čovekov um može da se poveže
sa vanzemaljskim umom.
Jedan posmatrač Zadužbine okruglog stola,
prema njegovom piscu asistentu Jonu Povilu,
bio je kreator budućih Zvezdanih staza, Džin Rodenberi.
Povil tvrdi da je Rodenberi aktivno
učestvovao u seansama,
i da delovi televizijske serije Zvezdane staze
možda uopšte nisu delo Rodenberija,
već direktno inspirisani sa Tajanstvenih devetoro.
Od svih poznatih gostiju,
Džin Rodenberi je bio jedan od najnadarenijih,
i bio je deo našeg tima,
beležeći i vrednujući informacije
za koje je osećao da se mogu koristiti širom sveta.
Ono što je uzbudljivo je da je nešto od toga što je Džin tamo video,
u našem zajedničkom radu
bilo uneto u neke od epizoda Zvezdanih staza.
Džin Rodenberi je sedeo i mogao je da postavlja pitanja
vidovnjacima koji su komunicirali
sa Savetom devetoro.
Mislim da otuda dolaze različite ideje
kao što su teleportacija, zakrivljujući pogon.
U Zvezdanim stazama, oni imaju Savez,
i taj Savez je odgovoran za vladanje
planetama u celom kosmosu.
Vrlo je moguće da je to ovde slučaj,
da postoji grupa koja nadzire planetu Zemlju.
Ova viša sila unutar kosmosa
koja nadgleda stvari na Zemlji.
Mislim da nema nikakve sumnje
da je Federacija stvarna.
To je nešto što sam čuo od početaka mojih
interesovanja za ufologiju.
Razgovarao sam sa stotinama ljudi koji su imali kontakte,
izravne ili posredne, sa raznim ličnostima
sa jedne ili više planeta
koje pripadaju Federaciji.
S radnjom u budućnosti,
Zvezdane staze daju hroniku miroljubive, naučne misije
da traži i istražuje druge planete
u galaksiji Mlečni put.
Među futurističkim konceptima koji se javljaju u seriji,
je i Primarna direktiva Federacije--
njhov vodeći princip koji im zabranjuje da se upliću
u razvoj civilizacija koje još uvek evoluiraju.
Istraživači koji proučavaju Tajanstvenih devetoro su zaključili
da oni možda rade na prilično sličan način.
Rodenberi je čuo
za Primarnu direktivu na ovim seansama.
I sad, šta je Primarna direktiva?
To je ideja da vanzemaljska rasa
ne treba da se jednostavno pojavi i objavi ko su
na planeti koja još nije ovladala
međuzvezdanim putovanjem.
Grupa vanzemaljaca neće se razotkriti
javno sve dok to društvo nije spremno za to,
u smislu sve dok to društvo samo ne dođe do
ideje o vanzemaljskom životu,
tako da to tada ne bude veliko iznenađenje,
i da ne bi previše poremetilo njihova postojeća
društvena i politička uređenja.
Ako nas vanzemaljci posmatraju,
čini se da je razlog što otvoreno ne slete
na travnjak ispred Bele kuće, nešto veoma slično
Primarnoj direktivi.
Mislim da je Primarna direktiva
da oni ne smeju da nas ometaju.
Nama je data moć izbora.
I tako oni moraju da nas puste
da koristimo taj izbor, koji je tvorac nama dao,
iako često pravimo veoma loše izbore.
Donošenje pogrešnih odluka.
To je naše nasleđe. Nama je to dozvoljeno da radimo.
Da li je moguće da devet
vanzemaljskih gospodara ne žele da izravno
utiču na naše društvo,
već da nas iza scene upućuju?
Moramo se zapitati da li ima neke istine
u naučnoj fantastici,
i da su televizija, filmovi, knjige,
način da se ljudi
sa Zemlje pripreme za ono što dolazi.
Da li je, ustvari, moguće
da se neke galaktičke istine mogu naći u seriji Zvezdane staze?
Istine koje su date Džinu Rodenberiju
na seansama sa Tajanstvenih devetoro?
I ako je tako, da li je ovo bilo u pravcu napora da se pomogne čovečanstvu
i da se ono upućuje u miroljubiviju budućnost?
Ili je cilj u potpunosti drugačiji?
Možda da nas spreče
da postanemo... pretnja?
Pre nego što je završio gostovanje
na RT Televižn netvork 2013,
bivši kanadski Ministar odbrane Pol Helijer
javno je pozvao zvaničnike da otkriju istinu
o vanzemaljcima koji nadziru Zemlju.
Ova informacija je vrhunska tajna na način da
vlade uopšte ne govore o tome,
ali ako poslušate ljude koji upozoravaju
i ljude koji su radili u industriji,
i, hm, koji znaju šta se dešava,
postoji dostupno mnoštvo informacija,
i nije potrebno previše vremena da bi se do njih došlo.
Budućnost sveta zavisi od našeg znanja o dešavanjima.
Ne samo u našem sopstvenom svetu, već i u drugima
koji nas nadgledaju i pokušavaju da utiču na nas,
nabolje ili nagore.
Postoje ljudi koji znaju mnogo o tome.
Ideja da postoje drugi entiteti,
bez obzira da li su iz drugih dimenzija, drugih galaksija,
drugih planeta, koji zapravo kontrolišu,
ili nekako utiču na ono što se dešava sa životom na Zemlji
je čudesna, i stalno moramo da postavimo to pitanje,
šta je njihov plan?
Da li je dobronameran?
Da li su oni ovde da nas zaštite,
kako su Valijant Tor i Devetoro izvorno rekli?
Ili postoji neki drugi plan?
Da li je plan da nas kontrolišu?
Da li je plan da nas usmere
da živimo negativno?
I tako, čovek se mora upitati da li postoji, zaista,
neka vrsta vanzemaljskog saveta
koji prati planetu Zemlju.
Da su oni ovde da gledaju naše napredovanje
i da nas upozore na moguće katastrofe
koje se mogu dogoditi,
uz nadu,
da ćemo se obazreti na njihova upozorenja.
Ako nas vanzemaljci nadziru,
ako prate aktivnosti ljudi,
mislim da bi bili veoma zabrinuti
oko stvari koje možemo da uradimo a koje mogu uništiti i nas,
i planetu.
Možda je deo plana vanzemaljaca
naš moralni razvoj
isto kao i naš tehnološki napredak.
Možda je ovo naša karta
da se pridružimo galaktičkom savezu.
Možda nikada ne saznamo njihove stvarne razloge,
ali ako je ovo ogled,
trebali bismo da budemo veoma, veoma pažljivi, jer da bude jasno,
ako im se ne dopada da ih ljudi izazivaju,
pa, propali smo.
Ako stvarno postoji
devet vanzemaljskih entiteta koji nadgledaju Zemlju,
da li su ovde da nam pomognu,
kako tvrde teoretičari o drevnim astronautima?
Ili možda imaju
zlokobnije motive?
Možda će odgovor biti otkriven samo
kada nas oni ponovo kontaktiraju,
i kada mi...
budemo spremniji da prihvatimo...
istinu.
Prevod sa engleskog na srpski: GalQuest TITLOVE OBEZBEDILI A+E NETWORKS